ഭക്ഷണം നല്കിയില്ല,ഫോണ് എറിഞ്ഞുപൊളിച്ചു,ശാരീരികമായി ഉപദ്രവിച്ചു സുനീഷ നേരിട്ടത് കൊടിപ പീഡനം തിരുവനന്തപുരം: കണ്ണൂരില് ഭര്തൃവീട്ടില് ആത്മഹത്യ ചെയ്ത സുനീഷ നേരിട്ടത് കൊടിയ പീഡനമെന്ന് സുനീഷയുടെ ബന്ധുവിന്റെ വെളിപ്പെടുത്തല്. സുനീഷയ്ക്ക് ഭര്തൃവീട്ടില് നിന്നും സ്ഥിരമായ മര്ദനമേറ്റിരുന്നതായാണ് സുനീഷയുടെ വല്യമ്മ വെളിപ്പെടുത്തിയിരിക്കുന്നത്. ഭര്തൃവീട്ടില് നിന്ന് സുനീഷയ്ക്ക് ഭക്ഷണം കൊടുത്തിരുന്നില്ല. ഹോട്ടലില് നിന്ന് പാഴ്സല് വാങ്ങിയാണ് ഒരുമാസമായി ഭക്ഷണം കഴിച്ചിരുന്നത്. വീടുമായി ബന്ധപ്പെടാന് സുനീഷയെ അനുവദിച്ചിരുന്നില്ല. വീട്ടിലേക്ക് വിളിക്കാന് ശ്രമിച്ചപ്പോള് ഫോണ് എറിഞ്ഞുപൊളിച്ചതായും ദേവകി പറഞ്ഞു. ഭര്തൃവീട്ടുകാരുടെ പീഡനത്തില് മനംനൊന്താണ് പയ്യന്നൂര് സ്വദേശി സുനീഷ ഭര്തൃവീട്ടിലെ ശുചിമുറിയില് ആത്മഹത്യ ചെയ്തത്. ഒന്നരവര്ഷം മുമ്ബാണ് പയ്യന്നൂര് കോറോം സ്വദേശി സുനീഷയും വീജിഷും തമ്മില് വിവാഹിതരാകുന്നത്. പ്രണയ വിവാഹമായതു കൊണ്ട് ഇരുവീട്ടുകാരും തമ്മില് ഏറെക്കാലം അകല്ച്ചയിലായിരുന്നു. ഭര്ത്താവിന്്റെ വീട്ടില് താമസം തുടങ്ങിയ സുനീഷയെ ഭര്ത്താവിന്്റെ അച്ചനും അമ്മയും നിരന്തരം ശാരീരികമായി ഉപദ്രവിക്കുകയും മാനസികമായി പീഡിപ്പിക്കുകയും ചെയ്തിരുന്നു. തന്നെ കൂട്ടിക്കൊണ്ട് പോയില്ലെങ്കില് ജീവനോടെ ഉണ്ടാകില്ലെന്ന് യുവതി സഹോദരനോട് കരഞ്ഞ് പറയുന്ന ശബ്ദരേഖയും ഭര്ത്തൃവീട്ടുകാരുടെ മര്ദ്ദന വിവരത്തെ കുറിച്ച് പറയുന്ന ശബ്ദരേഖയും പുറത്തു വന്നിരുന്നു. The post ഭക്ഷണം നല്കിയില്ല,ഫോണ് എറിഞ്ഞുപൊളിച്ചു,ശാരീരികമായി ഉപദ്രവിച്ചു സുനീഷ നേരിട്ടത് കൊടിപ പീഡനം appeared first on Pravasishabdam.